GiliGold/VAD_KnessetCorpus huggingface dataset:
עאידה תומא סלימאן: אני הייתי גם בבתי הסוהר.
<יגאל עזרא: אני אומר, בסופו של דבר מה זה בית סוהר, אותה אישה אסור לה לצאת מהמעון, אסור לה לצאת מהמקלט.
<יגאל עזרא: זה ההשוואה שלי לבית סוהר.
<יגאל עזרא: העבריין מסתובב חופשי והיא נמצאת בהסגר.
<יגאל עזרא: אני מברך את המקלטים האלה, אני מסייע למקלטים האלה, אני בקשר עם כל המקלטים בארץ.
<יגאל עזרא: אבל בשורה התחתונה מה עושה אותה אישה אחרי המקלט?
עאידה תומא סלימאן: לא נצטרך מקלטים כאשר תתפסו את כל הפושעים.
<יגאל עזרא: הלוואי.
<יגאל עזרא: גם לא נצטרך - - -
עאידה תומא סלימאן: כל עוד אתם לא תופסים אותם נצטרך מקלטים.
<יגאל עזרא: זה לא המענה.
<יגאל עזרא: שלא נדבר גם על נערות שנמצאות במעונות סגורים עם צווים של בתי משפט ומה קורה אחר כך אם הן רוצות להכנס למעגל החיים ולהתחתן זה סיפור אחר בפני עצמו.
<ציפי נחשון גליק: השאלה מה אתה מציע.
עאידה תומא סלימאן: אני חושבת ש - - - אמרתי את זה עכשיו ברווחה ואני למרות שאני יודעת שרובנו לא פה להתווכח מבחינה אידיאולוגית אבל אני חייבת להגיד את זה.
עאידה תומא סלימאן: כמי שבנתה את המקלט הראשון לנשים ערביות לא רק במדינת ישראל אלא בעולם.
עאידה תומא סלימאן: המקלט שאני התחלתי אותו עם המשרד ב-92' זה היה הראשון בעולם כולו לנשים ערביות.
עאידה תומא סלימאן: אני אומרת לך, אני הייתי רוצה לחיות בעולם שאין בו לא רק מקלטים אלא אין בו אלימות גם כן.
עאידה תומא סלימאן: אבל כל עוד יש נשים שסובלות מאלימות הן יצטרכו מקום שיש בו הגנה מלאה.
עאידה תומא סלימאן: לא שאסור להן לצאת, הן בוחרות להיות בתוך המקלט כדי להגן על עצמן כי לצערי הרב, לא המשטרה ולא הרווחה עד היום יכולים לספק את ההגנה המירבית - - - אבל על החיים אחרי, אני אומרת לך, המקלטים, מקלט הנערות ומקלט הנשים שפתחתי אכלס מאות נשים אם לא אלפים עכשיו.
עאידה תומא סלימאן: מ-92 עד היום זה אלפים של נשים ערביות שלא הייתה בעיה בלהשתלב אחר כך בחיים שלהן.
עאידה תומא סלימאן: כי נעשתה עבודה מאוד מדוייקת עם הקהילה.
עאידה תומא סלימאן: השאלה אם מכינים את הקלף.
עאידה תומא סלימאן: לצאת מתוך הנחת יסוד שעכשיו אני שומעת אותה בכל מקום שאי אפשר להחזיר אותן לקהילה זה לא נכון.
עאידה תומא סלימאן: אפשר להחזיר כשעושים עבודה מקצועית נכונה מחזירים אותן.
<יגאל עזרא: אז רשמתי פה שבמסגרת הטיפול המשטרתי יחד עם גורמי רווחה יש כאלה שיצאו מהמסגרת של המשפחה שלהן אבל יש הרבה אחרות שחזרו.
עאידה תומא סלימאן: כן אפשר לחזור אפילו למסגרת המשפחה.
עאידה תומא סלימאן: דווקא בעיר לוד רמלה היו שני מקרים של נשים שהגיעו אל המקלטים.
עאידה תומא סלימאן: אחת סיה
עאידה תומא סלימאן: אם אסבדי שחזרה ונרצחה בפתח ביתה ונאמר שהיא לא בסכנה כשהיא יצאה מהמקלט אחרי שנה ומשהו.
עאידה תומא סלימאן: והיה מקרה של נסרין נסרתי שנרצחה בדירת המעבר ב- - - אלה שני המקרים.
עאידה תומא סלימאן: שאר הנשים שהיו במקלטים המשיכו לחיות.
<יגאל עזרא: לא, לא, לא.
<יגאל עזרא: יש את אמירה אבו גאנם שנרצחה ויש את חמדה אבו גאנם שנרצחה.
עאידה תומא סלימאן: חמדה אבו גאנם לא הייתה במקלט.
<יגאל עזרא: היא הייתה במעון.
עאידה תומא סלימאן: היא הייתה במעון סילה שנתיים לפני שהיא נרצחה והיא נרצחה במיטתה ואחר כך אמא שלה מסרה את כל העדות עם אחות שלה.
עאידה תומא סלימאן: תאמין לי, אני מכירה את המקרים.
<יגאל עזרא: את יודעת מה קרה לאחותה?
עאידה תומא סלימאן: אני יודעת בדיוק אני מטפלת גם עד עצם היום הזה.
<יגאל עזרא: צעירה, זאת שהייתה בבית סוהר.
<יגאל עזרא: אנחנו כרגע הסטטוס העדכני שלנו שיש לנו רשימה של 28 נשים מאויימות, מתוכן 4 נשים שנמצאות בסיכון.
<יגאל עזרא: 28 נשים מאויימות - - -
עאידה תומא סלימאן: זה לא היה 58?
<יגאל עזרא: תיכף אני אראה לכם - - -
עאידה תומא סלימאן: אמרו לנו ברווחה 58.
<יגאל עזרא: 58 אבל עוד 28 שנמצאות כרגע בהורדה.
<יגאל עזרא: תיכף אני אראה לכם הרשימה נמצאת פה, זה רשימה עדכנית שלנו ושל הרווחה.
<יגאל עזרא: יש הבדל - - -
עאידה תומא סלימאן: מתכוונים למשהו אחר שאומרים - - -
<יגאל עזרא: כעיקרון הרשימה היא רשימה משותפת עם ישיבות משותפות שלנו עם הרווחה.
<יגאל עזרא: הרשימה היא רשימה מעודכנת שלנו ושלהם ביחד.
<יגאל עזרא: וצריך לעשות את ההבדל בין נשים שנרשמות בטבלה הזאת של נשים מאויימות לבין נשים מסוכנות ונשים שמטופלות.
<יגאל עזרא: יש נשים שמטופלות שלא מוגדרות כנשים בסיכון וזה חשוב לעשות את ההבדל הזה.
<יגאל עזרא: תיכף אני גם אראה לכם את הטבלה של מטופלת מה אנחנו עושים עם כל אחת מהן.
<יגאל עזרא: אבל כעיקרון ככה, האבחנה בין נשים בסיכון לנשים מאויימות דיברנו.
<יגאל עזרא: הנושא של תיק שטח.
<יגאל עזרא: כל אישה מאויימת שנמצאת בבית שלה היא מקבלת אצלנו תיק שטח.
<יגאל עזרא: מה זה תיק שטח?
<יגאל עזרא: כל שוטר בתחנה אמור לדעת מה הכתובת שלה, מה הטלפונים שלה.
<יגאל עזרא: המרד"מ בקשר צריך לדעת את הטלפון שלה ברגע שהיא מתקשרת שאנחנו יודעים שמדובר באותה אישה.
<יגאל עזרא: אבל זו כאשר רמת הסיכון היא בינונית ומטה.
<יגאל עזרא: אנחנו מדברים על נשים שנמצאות בסיכון, ארבע הנשים האלה נמצאות במקלט היום.
<יגאל עזרא: זה טיפול שונה.
<יגאל עזרא: הפיקוח ובקרה, המעורבות של המודיעין פה והמעורבות של הרווחה והישיבה השבועית, מתקיימת ישיבה שבועית שאותה אישה אנחנו דנים בה, מה קורה איתה, מי נמצא איתה בקשר.
<יגאל עזרא: זה הפער שדיברתי איתך לפני זה בין זמן הגשת התלונה, האירוע, או תיכף אנחנו נדבר עליו לבין ההמשך טיפול סך הכל עד להגעה למקלט שאותו אנחנו רוצים למנוע.
<יגאל עזרא: יש את הנשים מאויימות ויש את הנשים בסיכון יש פה את שתי ההבחנות שלהן, מה זה נשים בסיכון ומה זה אישה מאויימת.
<יגאל עזרא: זה העץ מבנה של כל מה שקשור לטיפול באישה מאויימת.
<יגאל עזרא: אישה מאויימת המידע מגיע למשטרה מארבעה גורמים: או שיש אירוע ואנחנו מגיעים כאירוע 100 ואנחנו מטפלים באירוע, או שהרווחה מדווחת לנו ואומרת לנו יש אירוע X, או שאנחנו מקבלים מידע מודיעיני שיש אישה מאויימת והאופציה האופטימלית מבחינתנו זה שאותה אישה מגיעה למשטרה ומגישה תלונה.
<יגאל עזרא: אני רוצה להגיד לך שבמהלך השנים האחרונות אנחנו נמצאים בעלייה של מאות אחוזים בנשים שמגיעות להתלונן במשטרה.
<יגאל עזרא: אחרי שאנחנו מקבלים את המידע הזה מארבעת הגורמים שדיברנו, כאשר אנחנו מקבלים את הסוגייה הזאת של אישה מאויימת אנחנו מייד מתכנסים ואנחנו עושים את מודל האישה המאויימת.
<יגאל עזרא: אנחנו עושים הערכת מצב: מי האישה הזו, מה סיבת האיום - למה איימו עליה, מי הגורם המאיים עליה, מה מידת שיתוף הפעולה שלה - האם היא משתפת פעולה, לא משתפת פעולה, מוכנה להתפנות למקלט, לא מוכנה להתפנות למקלט, גורם הרווחה שמגיע ומדבר על אופן הטיפול באותה אישה.
<יגאל עזרא: לאחר מכן אם אנחנו קובעים שאין מסוכנות בכלל מוציאים את זה החוצה, אם היא פונה למקלט אז גם כן הקשר הוא אחר.
<יגאל עזרא: אנחנו מדברים על אותן נשים שלכאורה אנחנו מדברים על זה שהגישו תלונה במשטרה או שהמשטרה ידעה או שהמשטרה פתחה בחקירה, מה אנחנו עושים.
<יגאל עזרא: אני אתן לכם שתי סוגיות שאני נתקלתי בהן בחודש האחרון.
<יגאל עזרא: זה דילמות שהן מאוד מאוד קשות מבחינתנו ואנחנו צריכים להתנהל בצורה מאוד מאוד חכמה כדי לראות איך אנחנו כן יכולים לשלב אותה חזרה במסגרת החיים.
<יגאל עזרא: אני לפני כשבועיים הגיעה לפה בחורה צעירה בת 22 נכנסה ליומן התחנה, מבקשת לדבר עם מפקד התחנה, מציגה לי פלאפון עם סרטון שלה בעירום שהיא מקיימת יחסי מין עם חבר.
<יגאל עזרא: והיא אומרת, תשמע, אני התארסתי לאחרונה, החבר הוא מרמלה, אני גרה פה ואני מבחינתי לא רוצה את הקשר איתו, אבא שלי אירס אותי עם אדם אחר והוא מאיים עליי שאם אני לא אפגש איתו הוא יפיץ את הסרטון.
<יגאל עזרא: אף אחד במשפחה לא יודע.
<יגאל עזרא: מה אני עושה.
<יגאל עזרא: איך אני עכשיו רוצה להגיש תלונה.
<יגאל עזרא: עכשיו אם אני אלך ואני אעצור אותו מה יהיה ההמשך?
<יגאל עזרא: הרי צריך להביא אותה, בית משפט, כתב אישום, המשטרה תגיע, כל הדברים האחרים ואז אנחנו מכניסים אותה אוטומטית למעגל הסיכון כאשר כרגע היא לא בסיכון.
<יגאל עזרא: הסיכון יהיה ברגע שהוא יפיץ את הסרטון.
<יגאל עזרא: מקרה דומה היה לנו עם אישה שהגיעה יחד עם דודתה וסיפרו את אותו סיפור.
<יגאל עזרא: ועוד פעם אותו איום, נפיץ סרטון אם לא.
<יגאל עזרא: עכשיו איפה אנחנו נכנסים בתור איש משטרה.
<יגאל עזרא: עכשיו אתה נמצא בדילמה האם אני הולך עוצר את הגורם המאיים, האם אני מפיץ את זה הלאה, האם אני פותח בחקירה, מה הולך להיות.
<יגאל עזרא: זה דילמה אחת שתיכף אני אגיד לכם מה אנחנו עשינו.
<יגאל עזרא: דילמה שנייה זה מסוף שבוע אחרון.
<יגאל עזרא: התקשר אליי בחור ידוע בציבור פה מספר על הבת שלו הנוצרייה, שהיא יש לה חבר מוסלמי והוא ניסה להוציא אותה לגרמניה ללימודים והיא חזרה חזרה ומסתבר שהקשר הזה עדיין קיים.
<יגאל עזרא: אם אתם מכירים את הסוגייה של עלא דרדאייב, החיפאית שהגיעה לרמלה, בדיוק אותו דבר.
<יגאל עזרא: היא חזרה חזרה לארץ ואותו בחור מוסלמי ממשיך לרדוף אחריה ומה אנחנו עושים?
<יגאל עזרא: אז עוד פעם אנחנו נכנסים למודל.
<יגאל עזרא: אני בשני המקרים ניתחתי מי הגורם המאיים, מה סיבת האיום, מה הייחוס המשפחתי של אותה נערה.
<יגאל עזרא: והבנתי שבדרך של פנייה ישירה לאותו גורם מאיים בשלב אחד בלי תיק חקירה, בשלב שני עם פתיחת תיק חקירה יעזור לילדה יותר מאשר לפתוח בתיק חקירה ולהפוך את כל הנושא הזה גלוי - - - משפחתה.
<יגאל עזרא: אלה הסוגיות, אלה הדילמות של עיר מעורבת, של הערבים - - -
עאידה תומא סלימאן: לא זה לא של עיר מעורבת.
<יגאל עזרא: לא, אני מדבר דוגמה, של מוסלמים יחד עם נוצרים עם יהודים.
<יגאל עזרא: יש גם סיפורים אחרים פה, הערבייה והנוצרי כאן בעסק הזה.
<יגאל עזרא: סיפורים אחרים עם - - - זו בעיה, זו בעיה עם מי שמכיר את ההיסטוריה של רמלה ולוד שמספר התושבים המקומיים שנולדו פה וגדלו פה בעיר הוא אפסי לעומת המשפחות שהגיעו מהדרום, המשפחות הבדואיות.
<יגאל עזרא: ולצערי המשפחות הבדואיות עם הדברים הטובים שהן הביאו גם הביאו דברים לא טובים שהסוגייה הזאת של האישה וכל הבעיות שמסביב הם השרישו את זה גם לפלאחים וגם לעירונים פה מה שקורה אצלנו פה בעיר.
<יגאל עזרא: אז הסוגייה הזאת מאוד מאוד עדינה שצריך להתנהג איתה מאוד בשכלתנות יחד עם הרווחה על מנת שאנחנו מצד אחד נטפל באירוע ומצד שני לא נגדיל את הסיכון של אותה נערה.
<יגאל עזרא: אנחנו הבנו שבסופו של דבר כדי לעלות כיתה בנושא הזה או כמה כיתות בנושא הזה אנחנו חייבים להעלות את רמת האמון שלנו בקרב האוכלוסייה.
<יגאל עזרא: בקרב האוכלוסייה המדוברת, הנשים בעיקר, אם זה האמהות ואם זה האחיות ואם זה אותו אובייקט מאויים.
<יגאל עזרא: אני יודע שבחלק מהמקרים לא הצלחנו.
<יגאל עזרא: אבל אני יודע שבמקרים רבים אחרים כן הצלחנו.
<יגאל עזרא: האירוע הזה כדי להגביר את רמת האמון אז אנחנו לא נצטרך להגיע לתוצאה הטראגית.
<יגאל עזרא: אז זה מה שדיברתי על השותפות שלנו בדרך.
<יגאל עזרא: השותפות שלנו בדרך איך אנחנו כן יכולים להשפיע שאותה אישה תגיע ותמסור עדות במשטרה, שאותה אישה תגיע ותמסור עדות במשטרה ולא תפנה לחק אל ערב, למכובדים ולשייחים שיפתרו לה את הבעיה.
<יגאל עזרא: אותה אישה שתשתף אותנו גם במהלכים אחר כך, אותה משפחה שתשתף אותנו גם במהלכים שקורים בתוך המשפחה לאחר שהוגשה תלונה אחרי שנפתח תיק חקירה ואותם כאלה שבסופו של דבר באמצעות החקירה שלהם אנחנו נצליח להגיע לראיות.
<יגאל עזרא: כי בסופו של דבר לקחת בנאדם ולהכניס אותו מאחוריי סורג ובריח צריך לתרגם את זה לראיות.
עאידה תומא סלימאן: כן אבל אני מבינה את כל הדילמות האלה אבל איך אפשר לחזק את האמון של האוכלוסייה כאשר האוכלוסייה רואה שאין פענוח של מקרי רצח.
עאידה תומא סלימאן: כאשר האוכלוסייה רואה שמי שרוצח מסתובב חופשי וכמעט כולם יודעים שהוא רצח חוץ מהמשטרה.
<יגאל עזרא: לא.
<יגאל עזרא: גם המשטרה יודעת אבל המשטרה לא יכולה לתרגם את זה לראיות.
<יגאל עזרא: אני אקח אותך למקרה של יסמין אבו סעלוק.
<יגאל עזרא: אבו סעלוק, איך הצליח חוקר שם להגיע לכתב אישום את יודעת?
<יגאל עזרא: בסופו של דבר אחיה ואמא שלה והמשפחה שלה באו ומסרו עדות ואמרו, חבר'ה אנחנו ראינו, אנחנו יודעים, הצביעו על השעה הספציפית שאותו רוצח שהוא גם בעלה וגם הבן דוד שלה הוא בא ורצח אותה.
<יגאל עזרא: אנחנו המשפחה הזאת שמרנו עליהם 24/7 ניידת משטרה עם שני שוטרים במשך שנתיים וחצי.
<יגאל עזרא: זה נמצא פה בס"ח וישבנו זקיפות על הבית שלהם.
<יגאל עזרא: נורו יריות על הבית שלהם, נזרק רימון על הבית שלהם אבל אנחנו עמדנו והצלחנו ופה הרשענו בזכות אותם אנשים ששיתפו פעולה.
<יגאל עזרא: אנחנו באים לזירות אחרות בזירות האחרות אני יכול להגיד לך שהזירה נשטפת, התרמילים נלקחים מהזירה, אנשים שהיו עדים לאירוע רצח לא משתפים פעולה - - -
עאידה תומא סלימאן: יש מקרה למשל ברמלה, בעצם שני מקרים ברמלה בשנתיים האחרונות.
עאידה תומא סלימאן: יש את המקרה של האמא והבת שנרצחו שהן התלוננו במשטרה ומסרו מסרונים של איומים שהגיעו אליהן וידוע מי הבנאדם.
עאידה תומא סלימאן: ואני יודעת שהיו עליו אזיקונים אלקטרוניים ואני יודעת שהיה אסור לו לצאת מהבית אבל בסופו של דבר המקרה רצח הזה אנשים באו ונתנו עדות ומסרו את כל המידע שיש ובכל זאת זה לא - - -
<יגאל עזרא: אז זהו שלא.
<יגאל עזרא: אני אשתף פה למרות שהתיק נמצא בחקירה כי - - - פחות ממקרים אחרים.
<יגאל עזרא: כי מוגרבי אני מכיר את האירוע הזה מתחילתו ועד סופו.
<יגאל עזרא: אותו גורם מאיים, מה שקרה עם אותה נערה שהיה לה קשר רומנטי עם בחור אחר בכיתה שלה.
<יגאל עזרא: היא רצתה לסיים את הקשר הרומנטי הזה.
<יגאל עזרא: הבחורה יצאה ואמרה אני לא רוצה - - -
עאידה תומא סלימאן: אנחנו מדברים על אישה נשואה ואמא שלה.
עאידה תומא סלימאן: אתה מדבר על מקרה אחר לגמרי.
<יגאל עזרא: שנייה, לא זה אותו מקרה גברתי.
<יגאל עזרא: אני אספר לך ואת תביני שזה אותו מקרה.
<יגאל עזרא: 20 שנה במגזר הערבי ברמלה ובלוד, תאמיני לי שאני מכיר את כולם כולל את התיק שלה.
<יגאל עזרא: אותה נערה באה ומסרה עדות כאשר אני שכנעתי את אבא שלה לבוא ולמסור עדות במשטרה.
<יגאל עזרא: הביאו לנו את המסרונים, הביאו לנו גם הפייסבוק, הצלחנו להתחקות אחרי כל העסק הזה.
<יגאל עזרא: בסופו של דבר אותו בחור ממשפחת אבו גאנם, דרך אגב, אמר, חבר'ה אם היא לא תחזור אליי ולא תתחתן איתי אני אפיץ את התמונות שלה.
<יגאל עזרא: הם הגיעו לבקש את ידה אצל המשפחה.
<יגאל עזרא: מה שקרה במפגש הזה, האמא והבת, הבת נשואה והאמא כמובן שנשואה באו ואמרו, על גופתנו, הבת שלנו היא ממעמד מסויים היא לא תתחתן איתו.
<יגאל עזרא: מה שקרה פה הצלחנו להרשיע את אותו בחור צעיר באיומים.
<יגאל עזרא: מי שביצע את הרצח זה לא משפחת אבו גאנם, מי שרצח אותה זה משפחת מוגרבי.
<יגאל עזרא: והם רצחו את אותה אישה ואת הבת שלה, האחות של אותה נערה שכביכול מאויימת - - -
עאידה תומא סלימאן: זאת שעברה לירדן אתה מתכוון.
<יגאל עזרא: כי הם באו ואמרו חבר'ה אנחנו לא ניתן לחתן אותה עם נרקומן בן משפחת מוגרבי, לא ניתן.
עאידה תומא סלימאן: בן משפחת אבו גאנם.
<יגאל עזרא: אבו גאנם זה המאהב הראשון.
עאידה תומא סלימאן: אה אוקיי.
<יגאל עזרא: אז הן בגלל הפדיחות שנגרם מאבו גאנם אמרו אנחנו נחתן אותה עכשיו עם גבר נשוי נרקומן ממשפחת מוגרבי.
<יגאל עזרא: והאמא והילדה לא הסכימו.
<יגאל עזרא: ופה לא שיתפו איתנו פעולה, פה לא מסרו לנו את הפרק הקטנצ'יק הזה שהוא המשמעותי והוא גרם לרצח האכזרי שהיה בתוך המתחם של המוגרבי.
עאידה תומא סלימאן: אתם הגשתם כתבי אישום על מקרי הרצח האלה?
<יגאל עזרא: איזה?
עאידה תומא סלימאן: על האמא והבת.
<יגאל עזרא: על האמא והבת לא.
<יגאל עזרא: הגשנו רק על האיום, האיום הראשוני.
<יגאל עזרא: על הרצח לא הצלחנו להוכיח, לא היו ראיות למה?
<יגאל עזרא: כשבאנו לשאול את השאלות לא היה מי שישתף פעולה.
עאידה תומא סלימאן: נרצחו - - -
<יגאל עזרא: לא, אבל הם יכלו לספר לפני כמו שידעו לספר על האיום לפני.
<יגאל עזרא: אבל את זה הם העדיפו לסגור בתוך המסגרת המשפחתית.
<יגאל עזרא: אני מכיר את זה מקרוב, גברתי, אני מכיר את זה, את ראית.
עאידה תומא סלימאן: טוב והמקרה האחרון.
<יגאל עזרא: איזה מקרה אחרון.
עאידה תומא סלימאן: של רמלה.
<יגאל עזרא: אני מקווה שיהיו בשורות טובות בימים הקרובים, זה הבטחה אישית שלי.
<יגאל עזרא: מה מטרת המודל?
<יגאל עזרא: המודל הוא באמת לצמצם את טווח הזמן של פערי המידע שלנו, המודל הוא לגרום באמת לאותן נשים לשתף פעולה ולהאמין במשטרה והמודל לרתום את גורמי הרווחה אלינו ואותנו אל גורמי הרווחה על מנת שניתן על מקרה טיפול מקסימלי לאותה אישה מאויימת או נערה מאויימת.
<יגאל עזרא: והמודל מוכיח את עצמו בצורה דיי טובה ואנחנו תיכף ניגע בשאר הדברים.
<יגאל עזרא: כל אישה מאויימת על פי רמת האיום שלה מקבלת סל אבטחה.
<יגאל עזרא: מקבלת סל אבטחה שבחלק מהמקרים גם כולל סיור ניידות בבית שלה פעם בשעה.
<יגאל עזרא: כולל ביקור של ערן בתוך הבתים שלהם שם וליווי כולל קשר שלנו עם גורמי חקירה כאלה ואחרים וסיוע כספי, משטרתי, כדי להוציא אותן ממקומות אחרים כי הן לא רצו להגיע למקלט ולא רצו לקבל טיפול רווחתי הן רצו לצאת לעצמאות ואנחנו סייענו להן במקרה הזה.
<יגאל עזרא: יש לנו שאלון מובנה והשאלון הזה אנחנו נראה אותו בהמשך.
<יגאל עזרא: השאלון הוא - - -
עאידה תומא סלימאן: במקרה ואתם, ואני יודעת שבמקרה של סמאח אבו שארך אתם ניגשתם לבית שלה באמצע הלילה וביקשתם ממנה לצאת למקלט כי ידעתי שיש איומים על החיים שלה, במקרה ואתם יודעים על איומים, מידע מודיעיני פרופר בדרך כלל, ואני יודעת על מקרה רצח שאתם עליתם על האיום על הבחורה בגלל מעקב שעשיתם על סחר בסמים ונשק ובמקרה ידעתם על מקרה רצח.
עאידה תומא סלימאן: כאשר אתם יודעים את מקום האיום מה אתם עושים איתו, כאילו מה - - -
<יגאל עזרא: נעצר אוטומטית, אין שיקול דעת אפילו.
<יגאל עזרא: נעצר בפרק זמן הכי קרוב שיש.
<יגאל עזרא: הבעיה היא בתרגום מה שאנחנו יודעים לראיות בסופו של דבר.
<יגאל עזרא: זו הבעיה המרכזית.
<יגאל עזרא: עכשיו, אם זה ראיות שלנו תוך כדי חקירה כמובן שהבנאדם מכחיש.
<יגאל עזרא: אם זה האובייקט שהוא מאויים שברוב המקרים הוא מכחיש וגם כשהוא משתף בסופו של דבר קשה לקחת את השיתוף פעולה שלו למרות שגם אנחנו עושים בחלק מהמקרים עימותים לבית משפט או לפקרליטות שיבואו ויגידו, חבר'ה יש פה כתב אישום.
<יגאל עזרא: אבל אני רוצה להגיד לך שברוב המקרים - - -
עאידה תומא סלימאן: במקרה של סמאח פרצו לבית שלה, ירו צרור על הבית של ההורים שלה, איים על אבא שלה, הכל קרה לפני והם באו והתלוננו.
<יגאל עזרא: קרה שנה וחצי לפני, ועוד פעם אני לא רוצה לרדת פרטני, אבל גם בקטע הזה האיום על האבא, האבא בא ומסר בכלל שגורמים יהודיים הרביצו לו ולא מסר שבני המשפחה - - - הרביצו לו.
<יגאל עזרא: זה שהיא באה ומסרה עדות שנה וחצי לפני הרצח שלה, היא גם באה שבוע אחר כך ואמרה, חבר'ה שום דבר לא קרה, סתם אמרתי את זה ואני מסתדרת הכל בסדר, הנה הגענו לשקם ועשינו סולחה בנושא.
<יגאל עזרא: אבל עזבי זה אני לא רוצה לדבר איתך על מקרה פרטני כי יש פה כל כך הרבה אנשים ואני מבטיח לך שאם השיתוף פעולה היה ממשיך אנחנו לא היינו מגיעים למקרה הטראגי.
<יגאל עזרא: אבל פער שנה וחצי זה היה פער מבחינתנו.
<יגאל עזרא: אני לא מכה על חטא על מה שהיה עד לשנה וחצי אלא מה שקרה בין האירוע האחרון לבין הרצח.
עאידה תומא סלימאן: אבל הצרור לא היה לפני שנה וחצי.
<יגאל עזרא: איזה צרור?
עאידה תומא סלימאן: צרור שירו והורידו להם את הזכוכית מהקדמה של הבית.
עאידה תומא סלימאן: זה לא היה שנה וחצי לפני.
<יגאל עזרא: זה היה בדיוק שנה וחצי לפני, שנה וחודש לפני.
עאידה תומא סלימאן: אני הייתי אצלם בבית והם לא דיברו על שנה וחצי, הם דיברו על תקופה יותר קצרה.
<יגאל עזרא: לא, לא, יש תיקים, אם את רוצה פרטני דברי איתנו פרטני אנחנו נביא כל מקרה לגופו.
עאידה תומא סלימאן: אני מעלה פה את הסוגייה של נשים שיודעות מי מאיים עליהם ויודעות טוב מאוד מי מאיים עליהן והרבה פעמים הן מגישות תלונה וגם המשטרה יודעת.
עאידה תומא סלימאן: ובינתיים יש מן ואקום כזה שאישה, ובגלל זה הרבה נשים, אני שומעת את זה מהן באופן הכי ברור, אנחנו נרצח, נרצח, זה שאלה של זמן.
עאידה תומא סלימאן: גם נסרין אמרה לי את זה באופן הכי ברור.
עאידה תומא סלימאן: אמרה לי תשמעי, עאידה, כל יום שאני חיה אותו - - -היא נרצחה בדירת המעבר, היא אמרה לי כל פעם שנפגשתי איתה, תשמעי עאידה, אני יודעת שאני הולכת להרצח.
עאידה תומא סלימאן: העניין הוא עניין של זמן.
עאידה תומא סלימאן: אבל שם מי שאיים עליה שלח שכירים, שכירי חרב.
<יגאל עזרא: בגלל שהיה שם כתב אישום ואנשים - - -
עאידה תומא סלימאן: כן אבל כתב אישום לא מי שהזמין את הרצח.
עאידה תומא סלימאן: מי שהזמין את הרצח עדיין - - -
<יגאל עזרא: גם היא יסמין עצמה אני הייתי בקשר מצויין איתה וגם ליוויתי אותה.
<יגאל עזרא: ובגלל שיש שם תיק חקירה ויש גם כתב אישום, את יודעת שהיא זו שחידשה את הקשר עם בעלה, זה ששלח את השליחים?
<יגאל עזרא: הוא פשוט פיתה אותה.
<יגאל עזרא: הוא פיתה אותה והיא סיפרה לו איפה היא נמצאת ומפה הגיע אירוע הרצח.
<יגאל עזרא: זה מופיע גם בתיק החקירה אני הייתי שותף שם בתיק החקירה.
עאידה תומא סלימאן: הערכת המסוכנות הייתה עם נסרין, אני לא רוצה עכשיו להתחיל להתעמת על כל מקרה, הערכת המסוכנות של המשטרה הייתה במילים האלה: כל עוד הוא נמצא בבית סוהר אין סכנה עליה.
<יגאל עזרא: בואי תראי לי את ההערכת מסוכנות הזאת.
<יגאל עזרא: את יודעת שמי שלקח אותה לבית משפט להליך הגירושים זה אני הייתי - -
עאידה תומא סלימאן: אני יודעת, תאמין לי אני יודעת.
<יגאל עזרא: - - היא הגיעה עם גופייה ואני הלכתי וקניתי לה חולצה כדי לכבד את עצמה בבית משפט, עזבי זה לא המקרה.
<יגאל עזרא: עוד פעם, לא באנו לדבר פרטני בואי נדבר איך אנחנו יוצאים קדימה.
<יגאל עזרא: אני חלק מהאנשים שעשו את הערכת המסוכנות לגביה ואני לא המלצתי שהיא תצא גם לדירת מעבר אז אפשר לראות את הדברים האלה.
עאידה תומא סלימאן: אני יכולה לחזור ולהוציא את התיק שלה מהמקלט ולהוציא את הערכת המסוכנות.
עאידה תומא סלימאן: לשכת הרווחה אמרה גם אותו דבר באותו זמן ובכל זאת שכנענו אותה להשאר בדירת המעבר כי בכלל היה כיוון להוציא אותה בכלל מדירת המעבר.
עאידה תומא סלימאן: אני חושבת שזה שאמרת בתחילת המצגת שיש קשר בין פשיעה חמורה לבין רצח נשים אני מאוד שמחה שהגעתם למסקנה הזו כי דיברנו עליה כבר יותר מעשר שנים אני דיברתי על זה ואפילו בהופעה שלי האחרונה בוועדה הבין משרדית אני דיברתי על זה ולא כל כך הבינו על מה אני מדברת.
<יגאל עזרא: לא, אפשר להסביר להם, כי אם לוקחים את משפחת אבו גאנם כמשפחת אבו גאנם ורואים ומבינים ברגע שהיא נמצאת על מפת הפשיעה ורואים שגם אוטומטית - - - הרי מה כל העסק, מה כל הנושא הזה של רצח נשים?
<יגאל עזרא: הרי פעם אם זה היה בתקופה הג'עיליה או טרום תקופת האסלאם זה היה בין שבטים בדואים הם היו רבים על כבוד משפחה - - -
עאידה תומא סלימאן: תעזוב, רצח נשים זה רצח נשים.
עאידה תומא סלימאן: גברים יהודיים גם רוצחים את הנשים שלהם.
<יגאל עזרא: רגע, תביני למה אני מתכוון, זה כמובן.
<יגאל עזרא: אבל ברגע שגורמים עבריינים כביכול נכנסו לעסק הזה והנה שופוני אנס אני רוצה עכשיו שאחותי תתחתן עם העבריין X והיא לא מסכימה והיא נרצחת זה רצח לכל דבר ועניין.
<יגאל עזרא: אין לזה שום קשר לדבר אחר.
<יגאל עזרא: בגלל זה אני אומר קשר ישיר בין פשיעה לבין רצח.
עאידה תומא סלימאן: כן אבל אם המשפחות האלה היו מכים בהן ביד ברזל יום ולילה על הנשק שנמצא אצלן בבתים ועל הסמים שהן מחלקות ועל העסקים המפוקפקים שלהם.
עאידה תומא סלימאן: אם הייתם מתלבשים עליהם ויושבים עליהם חזק מאוד הייתם מפרקים אותם מהנשק הזה אבל - - -
<יגאל עזרא: קודם כל זה לא אם, אנחנו מטפלים ואנחנו תופסים, אבל זה לא הנושא של הישיבה הזו, אני רוצה להגיד - - -
עאידה תומא סלימאן: לא, כי זה הכל קשור.
עאידה תומא סלימאן: אי אפשר להפריד אין מה לעשות.
<יגאל עזרא: אני אני רוצה להגיד לך שמתחילת השנה תפסנו ברמלה ובלוד קרוב ל-50 כלי נשק.
<יגאל עזרא: שהפעם אנחנו לפחות 30% מהמקרים האלה הגיעו גם לכדי כתב אישום.
<יגאל עזרא: אנחנו עובדים, וזה עיקר העיסוק שלנו, לראייה כל תחנות הסמים שהיו בלוד ירדו משמעותית.
<יגאל עזרא: כל תחנות הסמים שהיו ברמלה ירדו משמעותית.
<יגאל עזרא: הפעילות הזו עדיין מתקיימת.
<יגאל עזרא: זו הטבלה שאנחנו בסופו של דבר איך אנחנו עושים את המודל, איך אנחנו עושים את הישיבה עם העירייה, מה מדד המסוכנות כולל השאלון שאנחנו עושים שם, מה רמת שיתוף הפעולה שלנו.
<יגאל עזרא: ממש כל אחת מקבלת סל כזה ומפה אני אגיע לדוגמה של השאלון.
<יגאל עזרא: זה דוגמה שאנחנו באנו ואנחנו מנסים לראות דרך השאלון הזה שהרחבנו אותו באמצעות ערן איך אנחנו כן מצליחים להעלות את מעגל הידע שלנו כלפי האובייקט המאויים וכלפי משפחתו, איך אנחנו מעבירים את זה בסופו של דבר לסיירים בשטח שהסיירים האלה כן יידעו וכן יטפלו בכל העת.
<יגאל עזרא: אני רוצה להראות לך פה, גברתי, דוגמה לפרוטוקול של ישיבות שאנחנו מקיימים עם העירייה, עם גורמי הרווחה בעירייה.
<יגאל עזרא: מי האישה, מה ההתייחסות של התחנה, מה הפעולות שבוצעו שם, זה הדיון האחרון שנעשה ב-28.6 כולל ההחלטות של כל אחת מהן, כולל קשר של רווחה שהרווחה צריכה להעביר לנו דו"ח שבועי מה קורה, מה הקשר שלה, מה הבעיות שעלו במהלך הקשר הזה.
<יגאל עזרא: סך הכל יש פה קרוב ל-24 נשים שירדו מהרשימה.
<יגאל עזרא: יש כאלה שעברו למקום מגורים אחר, יש כאלה שנמצאו במקלט וזה המודל הפרטני.
<יגאל עזרא: המודל הזה הפרטני ממש יושב.
<יגאל עזרא: מתי הוגש כתב אישום, על מה היה האישום, האם הבנאדם נמצא מאחורי סורג ובריח או לא - - -
עאידה תומא סלימאן: אתה אמרת שבעשור האחרון היו 19 מקרי רצח, 5 נשים יהודיות ו-14 נשים ערביות.
עאידה תומא סלימאן: כמה כתבי אישום הוגשו מתוך ה-19 האלה?
<יגאל עזרא: נדמה לי ארבעה.
עאידה תומא סלימאן: ארבעה מתוך 14?
<יגאל עזרא: ארבעה מתוך 14.
עאידה תומא סלימאן: ועל החמש?
<יגאל עזרא: אני לא יודע- - -
עאידה תומא סלימאן: חמשה כתבי אישום.
<יגאל עזרא: אני לא יכול להגיד לך- - -
עאידה תומא סלימאן: אחוז פענוח מקרי הרצח של נשים יהודיות בכלל מדינת ישראל זה 100%.
<יגאל עזרא: אני אגיד לך למה.
<יגאל עזרא: כי בעיקר כשאת באה לזירה של אישה יהודייה שנרצחת אז רוב הפעמים מי שרצח אותה זה בעלה ורוב הפעמים יש ראיות ישירות כולל סכין, כולל עדים, כולל שכנים, כולל בני משפחה שבאו ואמרו ראינו, עשינו ותפסנו.
<יגאל עזרא: כשאת באה לזירה של אישה שנרצחת והאח והאחות שהיו עדים לאירוע והם ראו בעין מי רצח ולא מספרים ומפחדים לספר, אני לא מאשם אותם בכל המקרים, או שמעלימים את ה - - -
עאידה תומא סלימאן: אתה מתכוון למקרה ה- - -
<יגאל עזרא: לא משנה למה אני מתכוון.
<יגאל עזרא: או שאת ה-dv40 מעלימים וגונבים ומקשים עלינו להגיע או שמדווחים למשטרה - - -
עאידה תומא סלימאן: דווקא יש תלונה מטעמם שהמצלמות הקיימות בשכונה, שזה מול התחנה בדיוק, לא נלקחו מהשכנים כמה ימים טובים.
<יגאל עזרא: הם יכולים להגיד אבל יש לנו צילומים יפים שם.
<יגאל עזרא: התיק הזה נמצא בחקירה.
<יגאל עזרא: הם יכולים להגיד מה שהם רוצים אבל - - -
עאידה תומא סלימאן: אבל השאלה שלי למה האישה שמגיעה להתלונן על אלימות נגד הבן זוג נפתח לה תיק פלילי במקרה מסויים?
<יגאל עזרא: אני לא יכול להגיד לך, תגידי לי מקרה פרטני.
<יגאל עזרא: תגידי לי מקרה פרטני ואני אבדוק את זה.
<יגאל עזרא: יכול להיות - - -
עאידה תומא סלימאן: אני אעביר לך.
עאידה תומא סלימאן: אבל אם לקחתם דברים לתוך חקירה, תעודת זהות של בנאדם, מכשיר טלפון, במקרה הספציפי הזה אני התערבתי בעניין הטלפון.
עאידה תומא סלימאן: אני היום מבינה שמכשיר טלפון אפשר תוך חמש דקות להוריד ממנו את כל המידע הדרוש.
עאידה תומא סלימאן: נכון או לא, תקנו אותי אם אני טועה.
<יגאל עזרא: תלוי מה סוג המכשיר, תלוי מה סוג ההצפנה, תלוי מה הפעולות שצריך לבצע.
<יגאל עזרא: יש בארצות הברית אייפון נתפס כמעט שנה שלמה עד שהצליחו לפרוץ אליו.
<יגאל עזרא: דוגמה.
עאידה תומא סלימאן: כן, אבל אנחנו מדברים על טלפון פשוט לא מדברים על - - -
<יגאל עזרא: לא יודע, אין לי מקרה פרטני - - -
עאידה תומא סלימאן: טלפון שכבר חודשים נתפס ואני מבינה, אתם חושדים בכמה וכמה כיוונים, אבל תעודת זהות שנלקחה ממישהו, שאפילו הוא חשוד, אי אפשר להחזיר אותה?
<יגאל עזרא: אם גברתי תפנה אליי, תגידי לי מי מה מו אני אטפל בזה אישית, זה לא עכשיו - - - אני מוכן כמו שאני מטפל בכל הדברים, תפנו אליי אישית ואני אטפל בכל.
עאידה תומא סלימאן: נפנה עם שם, מספר תעודת זהות כי אני היום גם נפגשתי עם חלק מהמשפחות והיו כמה וכמה תלונות ספציפיות גם על כסף וגם על תעודת זהות וטלפון.